《满庭芳 春闺，集美人名》
清代·汤莱

晓雾非烟，朝云初霁，枝头开遍红红。莫愁春去，梨雪未飞琼。

谁控双钩碧玉，见小小、檐雀窥栊。伤情处，无知小妹，琴操弄焦桐。

东东。却浑似，琵琶写怨，箫管翾风。更莺莺歌啭，燕燕音浓。

欲写丽春无计，正桃叶、飞下花丛。红桥畔，水流人静，清照碧潭中。

作者简介：字莱生，丹阳人，兴化李大来室。有《忆蕙轩词》。